# ПЛАН-ПРОГРАМА

В изпълнение на изискванията на чл. 26 а, ал.1 от

Закона за народните читалища

## I. ВЪВЕДЕНИЕ

Народно читалище „Освобождение -1904г.” е доброволна самоуправляваща се културно-просветна организация с нестопанска цел, която изпълнява културно-просветни задачи е областта на културата, социалната сфера и образованието е регистрирано съгласно Закона за народните читалища и в съответствие с разпоредбите на Закона на юридическине лица с нестопанска цел. То е изградено на принципа на демократизма, доброволността и автономията и осъществява дейността си в обществена полза.

Настоящата програма за развитие на читалищната дейност в квартал Калугерица е приета в изпълнение на чл. 26а, ал. 1 от Закона на народните читалища.

Изготвянето на програмата за 2024 г. цели обединяване на усилията за развитие и утвърждаване на читалището, като важна обществена институция, реализираща културна-та идентичност на квартала, както и да засили обществената и роля като традиционен културен и образователен център.

Основните направления и приоритети в дейността на читалището произтичат от ЗНЧ, ЗОБ, общинската културана политика, осъществявана на основата на съществуващата нормативна уредба и чрез изпълнението на културния календар.

**II. АНАЛИЗ НА РЕСУРСИТЕ**

На територията на квартал Калугерица има само едно читалище – Народно читалище”Освобождение -1904г.”, което е регистрирано и вписано в регистъра на сдруженията с нестопанска цел при Шуменския окръжен съд с фирмено дело №85 /2005г.

Читалището има една щатна бройка – секретар. Останалите дейности: счетоводител се осигурява чрез граждански договор.

За изграждане капацитета на читалището да се съдейства за участието на служителите и читалищното настоятелство в семинари и други обучителни форми.

Читалищното настоятелство да осигури условия за работа съответстваща на нормите залегнали в КТ, КСО, Правилника за вътрешен трудов ред и другите нормативни актове.

За възнаграждения и осигуровки на читалищния работник на трудов договор и наетите на граждански договори и счетоводни услуги да се осигурат средства от субсидия, стопанска дейност и други.

**III. ЦЕЛИ И ПРИОРИТЕТИ**

1. Осигуряване на устойчива подкрепа на читалището за реализирането на основната му дейност и развитието на съвременни форми на работа.

Стимулиране на читалищните дейности за съхранение и популяризиране на българс-ките културни традиции, нематериалното културно наследство.

Кандидатстване по проекти и програми за набавяне на финасови средства за подобряване ва материално-техническата база.

Участие в организираните за обучение семинари, кръгли маси, дискусии, работни срещи по проблемите на читалищата с цел повишаване компетенциите на работещите в тях.

2. Разшираване обхвата на дейността на читалището в обществено значими сфери, като социалната и информационно- консултантската.

Формиране на читалището като място за общуване и контакти, успешни социални практики и дарителски акции, повишаване ролята на читалището за социална – културна интеграция на различните социални общности.

**IV. ФИНАНСИРАНЕ**

**1. Доходи държавния бюджет**

**2. Доходи от бюджета на Общината**

**3. Доходи от рента**

**4. Доходи от дарения**

**5. Кандидатстване на читалището по различни проекти към МК и други организации**

## V. ДЕЙНОСТИ

## БИБЛИОТЕЧНО-ИНФОРМАЦИОННА ДЕЙНОСТ

Работата на библиотеката е насочена към:

1. Поддържане на обществена библиотека на свободен достъп за библиотечно обслужване на потребителите.

2. Актуализиране на библиотечния фонд чрез закупуване на нова литература, абонамент, дарения, кандидатстване с проекти към МК и други организации

3. Изготвяне на библиографски справки по различни теми;

4. Инициатива „Книга за всеки” – въвеждане на системата за патронажно обслужване на възрастни читатели и такива с физически увреждания;

5. Организиране презентации на нови литературни творби и автори от местно и национално значение.

6. Провеждане традиционни срещи „На гости в библиотеката”;

7. Литературна гостоприемница – срещи с творци на словото;

8. Вечери н литературни четения с участието на местни литературни творци и почитатели на словото

9. Експониране на изложби, кътове с литература, витрини и други в библиотеката.

* **ХУДОЖЕСТВЕНО-ТВОРЧЕСКА ДЕЙНОСТ**

Съществена част от дейността на читалището е грижата за разширяване и развитие на любителското художествено творчество. Художественотворческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност, читалището ще работи за привличане на млади хора за участие в инициативи на читалищните самодейни колективи.С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната култура. Участие в общински, регионални, национални и други конкурси и фестивали.

**КРАЕВЕДСКА ДЕЙНОСТ**

Активизирани на дейности свързани с развитието на краеведската и издирвателската дейност в читалището /обичаи, предания, събиране на предмети от традиционния бит, снимки и други подобни, значими за населеното място/

**СОЦИАЛНА ДЕЙНОСТ**

Реализирани на инциативи и включване в проекти със социална насоченост с цел социална и културна интеграция на различни социални общности, включително такива в риск, неравностойно положение, етнически групи и други.

КУЛТУРНО-МАСОВА ДЕЙНОСТ

**КУЛТУРЕН КАЛЕНДАР ЗА 2024г.**

|  |  |
| --- | --- |
| **ДАТА** | **КУЛТУРНА ПРОЯВА** |
| 06.01.2024 | Богоявление –Йорданов ден, празнична литургия за жителите на Калугерица |
| 18.01.2024 | „С романите на Едгар Алън По” – 125 г от рождението, среща с читатели любители на криминални романи |
| 21.01.2024 | Бабин ден. Народен обичай и увеселение на жените от Калугерица |
| Февруари | Работилничка за изработване на картички, мартенички за предстоящите празници |
| 11.02.2024 | Свети Власи – празнична литургия, курбан за плодородие и почитане паметта на загиналите във войните за освобождевние на България |
| 14.02.2024 | Трифон Зарезан –пресъздаване на ритуала и празник в ККП |
| 19.02.2024 | Поклон, Апостоле – презентация в библиотеката |
| МАРТ  01.03.2024 | Традиционно връзване на мартеници на жителите на Калугерица и посетителите на библиотеката |
| 01.03.2024 | Тематична беседа в библиотеката посветена на Освобождението на България |
| 08.03.2024 | Ден на жената – увеселение в ККП |
| 20.03.2024 | „Разкажи ми приказка” –световен ден на разказвачите на приказки –забавен следобед с деца и ученици от Калугерица |
| 22.03.2024 | Посрещане на първа пролет на Мадарския конник |
| 25.03.2024 | Благовещение –ден на майката, празнична литургия и почерпка в ККП |
| Април  02.04.2024 | Ден на детската книга – изложба на детски книги в библиотеката |
| 22.04.2024 | Ден на Земята –екологичен проект ”Земята е наш общ дом” |
| 27.04.2024 | Лазаровден –пресъздаване на обичая |
| 05.05.2024 | Великден –празнично хоро на площада |
| 06.05.2024 | „Гергьовска люлка”-пресъздаване на обичая |
| 11.05.2024 | Св.св. Кирил и Методий – храмов празник и празник на квартал Калугерица – курбан за здраве |
| 24.05.2024 | Ден на българската писменост и събор на Калугерица – празнична програма на площада |
| Юни  01.06.2024 | Ден на детето –рисунки на асфалт и забавни игри |
| 02.06.2024 | Ден на Ботев и на загиналите за свободата на България –изложба поклонение |
| 24.06.2024 | Ритуално посрещане на слънцето и събиране на лековити билки |
| 25.06.2024 | 115 години от рождението на Димитър Димов – четене на откъси от негови романи |
| Юли -август | Занимателни игри в библиотеката, четене на книги, рисуване, лятна дискотека и други |
| 12.08.2024 | Международен ден на младежта –среща в читалището с младежи от Калугерица |
| 26.08.2024 | 85 години от рождението на Тодор Колев – живот в картини, презентация |
| Септември | 120 години Народно читалище „Освобождение -1904” –празничен концерт |
| 06.09.2024 | 139 години от съединението на България -табло |
| 22.09.2024 | 116 години от обявяване Независимостта на България –поднасяне на венец на паметната плоча на читалището |
| 01.10.2024 | Ден на възрастните хора –празник в ККП |
| 26.10.2024 | Димитровден –закриване на земеделската година |
| 01.11.2024 | Ден на народните будители –библиотечни мероприятия |
| 21.11.2024 | Ден на Християнското семейство –празник в читалището |
| 23.12.2024 | Обичай Бъдни вечер –пресъздаване на обичая |
| 23.12.2024 | Облечи Коледно дърво –украса на елхите пред читалището с изработени от децата украси |
| 29.12.2024 | Новогодишно тържество – празнична програма в читалището и ККП |

.

**VI. ЗАКЛЮЧЕНИЕ**

Настоящата едногодишна програма за развитие на Читалището е вариант и процес във времето, един от  начините, който ще се търси в бъдеще, за да стимулира развитието на  общността. Успешното и изпълнение ще спомогне за опазване и съхранение на културно-историческото наследство, за утвърждаване на празници и събития, според нуждите на местната общност. Крайната цел е Народно читалище „Освобождение -1904г.” да се превърне в притегателен духовен и информационен център за жителите и гостите на квартала.

Забележка: Програмата е отворена за допълнения.Тя визира най-общите положения, залегнали в плановете за работа през предстоящата година

Председател:

/Д. Ганева/

Изготвил:

/А. Тонева/